1. ΒΑΣΙΛΙΚΟΝ ΔΙΑΤΑΓΜΑ της 10/13 Ιουν. 1914 Περί των εργασιών εις ας δεν εφαρμόζονται αι διατάξεις του Β.Δ. π. αναδημοσιεύσεως εις εν ενιαίον κείμενον νόμου των νόμων περί Κυριακής αναπαύσεως. Το Δ/μα τούτο ισχύει, εφ’ όσον δεν αντίκειται εις το Π.Δ. της 8/14 Μαρτ. 1930 (15.Κα.2). Άρθρον 1 Αι περί Κυριακής αναπαύσεως διατάξεις του κωδικοποιούντος τους περί Κυριακής αναπαύσεως νόμους Β.Δ/τος της 5 Απρ. 1914 π. αναδημοσιεύσεως εις εν ενιαίον κείμενον νόμου των νόμων περί Κυριακής αναπαύσεως (15.Κα.1δ) δεν εφαρμόζονται κατά τας Κυριακάς και λοιπάς εορτασίμους ημέρας εις τας εργασίας: 1) Της αλλαντοποιΐας, βιομηχανίας κονσερβών παντός είδους, παστώματος και αλατίσματος ιχθύων και δερμάτων της γαλακτοκομίας, βουτυροκομίας, και της κατασκευής φυραμάτων (μαγιών). 2.Των εργοστασίων οξέων παντός είδους, δυναμιτοποιείων, οινοπνευματοποιείων, ζυθοποιείων, των υαλουργείων, των τσιμεντοποιείων και κεραμοποιείων (τμήμα εψήσεως και αποξηράνσεως), των ασβεστοκαμίνων, των σαπωνοποιείων, των στεαρινοποιείων, των εργοστασίων πεπιεσμένων αερίων και ανθρακασβεστίου. 3)Των πάσης φύσεως καμίνων των μεταλλουργείων και εις τας απαραιτήτους δια την λειτουργίαν των συναφείς εργασίας. Άρθρον 2 Οι εις τας εργασίας του προηγουμένου άρθρου απασχολούμενοι κατά τας Κυριακάς εργάται ή υπάλληλοι έχουν ελευθέραν την επομένην Κυριακήν, ή, αν τούτο είναι αδύνατον ως εκ της φύσεως του επαγγέλματος, ετέραν ημέραν της εβδομάδος, ή εξ συνεχείς εργασίμους ώρας κατά δύο διαφόρους ημέρας της εβδομάδος. Άρθρον 3 Αι διατάξεις του Δ/τος τούτου θέλουσιν εφαρμοστή και εις τας πόλεις, κώμας, δήμους και κοινότητας του κράτους εις τας οποίας επεξετάθησαν ή θέλουν εις το μέλλον επεκταθή δια Β.Δ/τος, κατά τας διατάξεις του άρθρ. 7 του ν. 180, οι περί Κυριακής αναπαύσεως νόμοι. 